ZAPISNIK
s 5. sjednice vijeća MO Centar
održane 3. srpnja 2026. godine

Početak u 17:00
Sjednici nazočni vijećnici :
1. Mia Raos
2. Snježana Ninčević
3. Benjamin Grle
4. Mario Tomaš
5. Sonja Raffanelli

Odsutni vijećnici :
Nema odsutnih vijećnika, sjednici nazočni svi članovi
Predsjednica Mjesnog odbora Centar konstatirala je kako je sjednici nazočna većina vijećnika te da je održavanje sjednice pravovaljano. Za zapisničarku je određena Snježana Ninčević.
Predložen je sljedeći:
Dnevni red
1. Razmatranje prijedloga Prostornog plana Grada Makarske i upućivanje zahtjeva za izmjenama i dopunama
2. Potvrda slanja službenog dopisa vezano uz priznavanje svojstva stranke u postupku za lokaciju Kalalarga 16
Predloženi dnevni red je usvojen jednoglasno.
1. Razmatranje prijedloga Prostornog plana Grada Makarske i upućivanje zahtjeva za izmjenama i dopunama
Središnja tema 5. sjednice vijeća bila je rasprava vezana uz najavljeni prijedlog novog Prostornog plana Grada Makarske. Članovi vijeća su detaljno analizirali predložena rješenja i utjecaj plana na užu gradsku jezgru i područje Mjesnog odbora Centar. Istaknuta je važnost aktivnog sudjelovanja u javnoj raspravi kako bi se zaštitili interesi stanara i očuvala autentičnost centra grada. Vijećnici su se usuglasili oko ključnih primjedbi te je formuliran službeni zahtjev koji se upućuje Gradu, a odnosi se na predložene izmjene i dopune plana.
Prijedlog upućivanja zahtjeva prema Gradu za izmjene i dopune Prostornog plana usvojen je jednoglasno.
2. Potvrda slanja službenog dopisa vezano uz priznavanje svojstva stranke u postupku za lokaciju Kalalarga 16
U sklopu druge točke dnevnog reda, vijeće je utvrdilo i potvrdilo slanje službene obavijesti, odnosno dopisa koji je detaljno raspravljen i usvojen na 3. sjednici vijeća. Dopis se upućuje nadležnom odjelu županije s izričitim zahtjevom za priznavanjem svojstva stranke Mjesnom odboru Centar u potencijalnom postupku izdavanja minimalnih tehničkih uvjeta za poslovni prostor na adresi Kalalarga 16, s ciljem zaštite kvalitete života okolnih stanara.
Prijedlog i potvrda slanja predmetnog dopisa usvojeni su jednoglasno.
Nakon što su iscrpljene sve točke dnevnog reda, predsjednica MO Centar se zahvalila prisutnima na sudjelovanju, konstruktivnoj raspravi i izglasavanju prijedloga.
Sjednica je završila u 18:05.
	
Zapisničarka
Snježana Ninčević
	

	


Predsjednica MO Centar
Snježana Ninčević, v.r.




